Probleemoplossing - www.bybelkennis.co.za
by Coen Slabber · Published 15/05/2017 · Updated 12/05/2017
Die grootste fout wat mense maak met probleemoplossing is dat hulle nie die probleem oplos voor die probleem daar is nie. Onmoontlik. Die probleem wat jy voor die probleem moet oplos, is jou gesindheid. As jy voor ‘n uitdagende situasie te staan kom, het jy ‘n keuse: Wat gaan jou gesindheid wees? Meeste van ons sien ‘n probleem as iets negatief – ‘n hindernis, ‘n ramp. Dit is die probleem.
‘n Negatiewe gesindheid teenoor ‘n probleem maak dit net erger, want negatiewe denke is ‘n versterker. Dit maak klein probleme groot probleme en ons word of oorweldig of verlam. Ons weet nie wat om te doen nie. Dit veroorsaak ‘n afwaartse spiraal: jou gesindheid en probleme word net erger en erger.
Die enigste manier om die siklus te breek is om ‘n positiewe gesindheid te kies. Hoe help dit jou?
‘n Positiewe gesindheid temper jou emosionele reaksie
Emosies is kragtig. Deur die probleem reg aan die begin in ‘n positiewe gesindheid te sien, verswak jou emosionele reaksie. As jy die probleem nie as ‘n ramp sien nie, sal jy waarskynlik kalm bly. In plaas daarvan dat jou vrese met jou weghardloop, kan jy jou vrese bemeester. Om kalm te bly is die eerste stap na die oplossing van die probleem.
’n Positiewe gesindheid bevorder kreatiwiteit
Hoe jy jou probleem definieer, maak ‘n groot verskil in jou oplossing daarvan. As jy die probleem as ‘n geleentheid sien, kalmeer dit jou emosies, maar dit maak ook jou oop vir verskillende opsies. Duidelikheid oor opsies lei na groter kreatiwiteit. As jy die probleem as ‘n vurk in die pad sien, sien jy die verskillende paaie wat na ‘n oplossing kan lei. Kreatiwiteit maak jou ‘n beter probleemoplosser.
‘n Positiewe gesindheid bemagtig jou om op te tree
Positiwiteit oor ‘n probleem neem die verlamming om op te tree, weg. Jy beweeg nou verby jou vrese. Dit gee jou energie en jy kry voorwaartse momentum. Hierdie momentum beteken jy kan begin om oplossings te probeer. Jy kan besluite neem en jy kan optree om die probleem op te los.
As jy probleme as geleenthede sien voel jy beter oor die situasie en jy sien meer moontlike oplossings. Jy kan dan besluit wat die beste optrede sal wees. Los die probleem voor die probleem op en jy sal die ware probleem beter oplos.
Laaste 7 Dae: 3,721
Laaste 30 Dae: 14,317
Laaste 365 Dae: 257,744